《春雨 其一》
清代·谭宗浚

侧侧微风澹澹烟，彻宵疏雨总堪怜。一春况味如中酒，三月轻寒未卸绵。

里巷时光祈麦处，山棚生计焙茶天。绿阴如幄花如雾，争遣诗人不惘然。

作者简介：（1846—1888）广东南海人，字叔裕。同治十三年一甲二名进士，授编修，官至云南盐法道。在京师时，诗名颇著。有《辽史纪事本末》、《希古堂诗文集》等。